อุมมุลเกาะอาบ

อุมมุลเกาะอาบ () เป็นสุสานหลวงของผู้ปกครองในช่วงสมัยต้นยุคราชวงศ์ ที่อไบดอส ประเทศอียิปต์Toby Wilkinson, Early Dynastic Egypt, Routledge, 1999 ชื่อในปัจจุบันมีความหมายว่า "มารดาแห่งหม้อ" เนื่องจากพื้นที่ทั้งหมดเกลื่อนไปด้วยเศษหม้อที่แตกจากเครื่องบูชาที่ทำขึ้นในสมัยก่อน ชื่อโบราณทางศาสนาของพื้นที่คือ (w-)pkr หรือ (rꜣ-)pkr "เขตของต้น pkr" (ไม่ปรากฏชื่อชนิด) หรือ "การเปิดของต้น pkr" (คอปติก: upoke) , เป็นของ tꜣ-dsr "ดินแดนสันโดษ/โล่ง" (สุสาน) หรือ crk-hh "ผูกพันชั่วนิรันดร์" (คอปติก: Alkhah) 

บริเวณแห่งนี้เคยเป็นสถานที่เคารพบูชาในอียิปต์โบราณ และในสมัยราชอาณาจักรกลาง มีการขุดหลุมฝังศพหลวงของราชวงศ์อย่างน้อยหนึ่งแห่งและบูรณะขึ้นใหม่สำหรับนักบวชแห่งโอไซริสShaw, Ian. The Oxford History of Ancient Egypt. p. 67. Oxford University Press. 2000. 

หลุมฝังศพของบริเวณนี้ถูกขุดขึ้นครั้งแรกโดยเอมีล อาเมลีโน ในช่วงคริสต์ทศวรรษที่ 1890 และขุดค้นอย่างเป็นระบบโดยฟลินเดอรส์ พีทรี ระหว่างปี ค.ศ. 1899 และ ค.ศ. 1901 ตั้งแต่นั้นมาพื้นที่นี้ก็ถูกขุดอีกครั้งโดยสถาบันโบราณคดีแห่งเยอรมันตั้งแต่คริสต์ทศวรรษที่ 1970 ซึ่งอนุญาตให้มีการสร้างเค้าโครงเดิมและรูปลักษณ์ของสุสานเหล่านี้ขึ้นใหม่อย่างละเอียดถี่ถ้วน

 สุสานหลวงก่อนหน้าสมัยราชวงศ์ 

 สุสาน ยู-เจ: เป็นสุสานของผู้ปกครองที่ไม่ทราบพระนาม แต่อาจจะสุสานหลวงของฟาโรห์สกอร์เปียนที่ 1 ซึ่งค้นพบหลักฐานเกี่ยวกับพระองค์ในนั้น นอกจากนี้ยังเป็นไปได้ว่าเป็นของผู้ปกครองยุคก่อนราชวงศ์พระนามว่า บูล ซึ่งได้ปรากฏหลักฐานยืนยันเกี่ยวกับพระองค์ คือ แผ่นจารึกงาช้างGünter Dreyer: Umm el-Qaab I .: the predynastic royal tomb U-j and its early documents (= Umm el-Qaab, 1st volume). von Zabern, Mainz 1998, ., pp. 87 & 176.
 สุสาน บี1/บี2: ไอรี-ฮอร์ Abydos, Tomb of King Iry-Hor
 สุสาน บี7/บี9: กา

 สุสานหลวงราชวงศ์ที่หนึ่งแห่งอียิปต์ 
รู้จักกันในชื่อ สุสาน บี พื้นที่นี้เป็นที่ตั้งของสุสานหลวงในช่วงสมัยราชวงศ์ตอนต้นของฟาโรห์จากราชวงศ์ที่หนึ่งของอียิปต์และฟาโรห์สองพระองค์สุดท้ายของราชวงศ์ที่สอง

 สุสาน บี17/บี18: นาร์เมอร์ Narmer's Tomb
 สุสาน บี10/บี15/บี19: อฮา Hor-Aha's Tomb
 สุสาน โอ: ดเจอร์ Tomb O
 สุสาน แซด: ดเจต Tomb Z
 สุสาน วาย: เมอร์นิอิธ Tomb Y - the tomb of Merneith
 สุสาน ที: เดน Tomb T
 สุสาน เอ็กซ์: อเนดจิบ Tomb X
 สุสาน ยู: เซเมอร์เคต Tomb U
 สุสาน คิว: กา'อา Tomb Q


 สุสานหลวงราชวงศ์ที่สองแห่งอียิปต์ 
ฟาโรห์สองพระองค์สุดท้ายของราชวงศ์ที่สองได้ทรงนำพระบรมศพกลับมาฝังไว้ใกล้กับผู้ปกครองก่อนหน้า ซึ่งพระองค์ทรงยังฟื้นฟูแนวปฏิบัติในการสร้างหลุมฝังพระบรมศพด้วยอิฐโคลนในบริเวณใกล้เคียง

 สุสาน วี: เพอร์อิบเซน Abydos Tomb P ตราประทับที่พบในสุสานดังกล่าวปรากฏประโยคเต็มประโยคแรกที่เขียนด้วยอักษรอียิปต์โบราณ Peribsen' tomb
 สุสาน พี: คาเซเคมวี Abydos Tomb V หลุมฝังพระบรมศพแห่งนี้มีขนาดใหญ่มาก มีห้องที่ก่อด้วยอิฐโคลนเชื่อมต่อกันหลายห้อง และห้องฝังพระบรมศพจริงๆ ถูกสร้างขึ้นจากบล็อกหินปูน เมื่อ พีทรีได้ขุดค้นในปี ค.ศ. 1901 ภายในบรรจุคทาที่ทำจากหินทรายและหุ้มด้วยทองคำ แจกันหินปูนที่มีฝาปิดสีทอง และเหยือกน้ำและอ่างทองเหลือง

 การสังเวยมนุษย์กับสุสานหลวงราชวงศ์ที่หนึ่ง 
มีการบูชายัญมนุษย์เป็นส่วนหนึ่งของพระราชพิธีพระบรมศพที่เกี่ยวข้องกับราชวงศ์ที่หนึ่งShaw, Ian. The Oxford History of Ancient Egypt. p. 68. Oxford University Press. 2000. . ในหลุมฝังพระบรมศพของฟาโรห์ดเจอร์นั้นเกี่ยวข้องกับการฝังศพของบุคคลจำนวน 338 คนที่คิดว่าถูกสังเวยแล้ว ผู้คนและสัตว์ที่บูชายัญ เช่น ลา ซึ่งคาดว่าจะช่วยเหลือฟาโรห์ในพระชนม์ชีพหลังจากสวรรคต และดูเหมือนว่าข้าราชบริพารของฟาโรห์ดเจอร์จะถูกรัดคอและถูกฝังลงในสุสานของพวกเขาพร้อมกันPayne, Keith (20 October 2009). "Discovery of Abydos: Examining the Work of the Penn-Yale-IFA Joint Expedition" . Heritage Key.Payne, Keith "Exclusive Interview: Dr David O'Connor on the Abydos Expedition" Heritage Key 29 September 2009   ด้วยเหตุผลที่ไม่ทราบสาเหตุ การประเพณีปฏิบัตดังกล่าวสิ้นสุดเมื่อราชวงศ์ที่หนึ่งล่มสลาย โดยโดยปรากฏการมีตุ๊กตาชวาติสเข้ามาแทนที่ผู้คนจริง ๆ เพื่อช่วยเหลือฟาโรห์ด้วยหน้าที่ที่คาดหวังจากพวกเขาในชีวิตหลังความตาย

 อ้างอิง 

หมวดหมู่:สุสานในประเทศอียิปต์